 O B E C K L U B I N A

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**NÁVRH**

# Všeobecne záväzné nariadenie

**OBCE KLUBINA**

**č. 1/2015**

o určení miesta a času zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti Obce Klubina

*Návrh VZN: - vyvesený na úradnej tabuli obce dňa : 30. 11. 2015*

*- zverejnený na internetovej adrese obce dňa : 30. 11. 2015*

*Lehota na predloženie pripomienok k návrhu VZN do(včítane): 14.12. 2015*

*Doručené pripomienky (počet) : .............................*

*Vyhodnotenie pripomienok k návrhu VZN uskutočnené dňa: .............................*

*Vyhodnotenie pripomienok k návrhu VZN doručené poslancom dňa: .............................*

*VZN schválené uznesením Obecného zastupiteľstva Obce Klubina dňa ............ pod č. : .........*

*VZN vyvesené na úradnej tabuli obce ........................ dňa : .............................*

*VZN zvesené z úradnej tabule obce ....................... dňa : .............................*

***VZN nadobúda účinnosť dňom ... ... .....***

úradná pečiatka

s erbom obce

Mgr.Božena Poliačková

starostka obce

Obec Klubina v súlade s ustanovením § 4 ods. 3 a § 6 ods. 2 zákona SNR č. 369/1990 Zb. o obecnom zriadení v znení neskorších predpisov, podľa § 19 až § 22 a § 60 zákona č. 245/2008 Z. z. o výchove a vzdelávaní (školský zákon) a o doplnení niektorých zákonov v znení neskorších predpisov, podľa § 6, § 8 ods. 1, § 37 a § 37a zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len zákon č. 596/ 2003 Z. z.) v y d á va toto

**VŠEOBECNE ZÁVÄZNÉ NARIADENIE**

**OBCE KLUBINA**

**č. 1 /2015**

**o určení miesta a času zápisu dieťaťa na plnenie povinnej školskej dochádzky v základnej škole v zriaďovateľskej pôsobnosti Obce Klubina**

Obecné zastupiteľstvo Obce Klubina podľa § 11, ods. 4 písm. g) zákona SNR č.369/1990 Zb. o obecnom zriadení v znení neskorších predpisov sa uznieslo na tomto všeobecne záväznom nariadení obce (ďalej len „VZN“).

**Článok 1**

**Základné ustanovenie**

1. Účelom tohto VZN podľa § 20 ods. 3 písm. a) zákona č. 245/2008 Z. z. je určiť **miesto a čas zápisu dieťaťa na plnenie povinnej školskej dochádzky (ďalej len „zápis“)** v základnej škole v zriaďovateľskej pôsobnosti Obce Klubina.
2. Toto nariadenie bližšie upravuje práva a povinnosti rodičov alebo inej fyzickej osoby než rodiča, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len **„zákonný zástupca“**) na plnenie povinnej školskej dochádzky dieťaťa v základnej škole na území Obce Klubina a má na tomto území trvalý alebo prechodný pobyt.
3. **Spádová škola** je základná škola v školskom obvode, v ktorom má dieťa (žiak) trvalý pobyt.

**Článok 2**

**Pôsobnosť**

1. Toto nariadenie je záväzné pre všetkých zákonných zástupcov detí, ktoré majú trvalé bydlisko v Obci Klubina.
2. Obec Klubina je zriaďovateľom základnej školy: **ZŠ s MŠ Klubina č.157.**

**Článok 3**

**Povinná školská dochádzka a jej plnenie**

1. **Povinná školská dochádzka** (PŠD) začína začiatkom školského roka, ktorý nasleduje po dni, keď dieťa dovŕši šiesty rok veku a dosiahne školskú spôsobilosť.
2. Ak dieťa po dovŕšení šiesteho roku veku **nedosiahlo školskú spôsobilosť** (v zmysle § 2 písm. p) školského zákona), zákonný zástupca môže požiadať riaditeľa spádovej školy o odklad začiatku školskej dochádzky o jeden školský rok. Súčasťou žiadosti zákonného zástupcu je **odporučenie všeobecného lekára pre deti a dorast a odporučenie príslušného zariadenia výchovného poradenstva a prevencie** (v súlade s § 19 ods. 4 školského zákona).
3. Povinná školská dochádzka sa plní v základných školách, v stredných školách a v školách pre žiakov so špeciálnymi výchovno-vzdelávacími potrebami.
4. **Nikoho nemožno oslobodiť** od plnenia povinnej školskej dochádzky (§ 19 ods.1 školského zákona).
5. Žiak plní povinnú školskú dochádzku v spádovej škole, ak zákonný zástupca pre svoje dieťa nevyberie inú základnú školu.
6. Žiak môže plniť povinnú školskú dochádzku v inej ako spádovej základnej škole so súhlasom jej riaditeľa.
7. Ak je žiak prijatý na inú než spádovú školu, riaditeľ tejto školy oznámi túto skutočnosť riaditeľovi spádovej školy a  zriaďovateľovi základnej školy, do ktorej bol žiak prijatý.
8. Riaditeľ školy rozhodne o prijatí na základné vzdelávanie **do 15. júna**, ktorý predchádza školskému roku, v ktorom má základné vzdelávanie začať.
9. Riaditeľ školy **do 30. júna** zašle zoznam detí, prijatých na plnenie povinnej školskej dochádzky obci, v ktorej majú trvalý pobyt, ktorý obsahuje:

* meno, priezvisko,
* dátum narodenia a
* adresu trvalého pobytu prijatého dieťaťa.

1. Riaditeľ spádovej školy **je povinný prednostne prijať** na plnenie povinnej školskej dochádzky žiakov, ktorí majú miesto trvalého pobytu v školskom obvode spádovej školy.
2. Žiak, ktorý nemá trvalé bydlisko, plní povinnú školskú dochádzku v spádovej škole, ktorú určí orgán miestnej štátnej správy v školstve.
3. Školský obvod základnej školy zriadenej obcou určuje obec svojím všeobecne záväzným nariadením v súlade s § 8 ods. 1 zákona č. 596/ 2003 Z. z..

**Článok 4**

**Miesto a čas zápisu**

1. **Termín zápisu**

Obec Klubina v súlade s ustanovením § 20 ods. 2 školského zákona ukladá riaditeľovi základnej školy vykonať zápis v termíne zápisu **od 1. apríla do 30. apríla**, ktorý predchádza začiatku školského roka, v ktorom má dieťa začať plniť povinnú školskú dochádzku.

1. **Miesto zápisu**

Obec Klubina určuje miesto zápisu v budove ZŠ s MŠ Klubina č.157.

1. **Čas zápisu**

Presný dátum a čas zápisu určí riaditeľ základnej školy a písomne ho **oznámi zriaďovateľovi do 20. marca bežného roka**.

1. **Zverejnenie zápisu**

Obec Klubina prostredníctvom školského úradu po prerokovaní s riaditeľmi základných škôl a materských škôl včas zverejní presný dátum, miesto a čas zápisu, tak, aby bol v súlade s  § 20 školského zákona. Súčasne túto informáciu zverejnia aj riaditelia základnej školy a materských škôl nasledovne:

* 1. na informačných tabuliach a budovách základnej školy (zverejní riaditeľ základnej školy),
  2. na webovom sídle základnej školy (zverejní riaditeľ základnej školy),
  3. na informačne tabuli a na webovom sídle Obce Klubina (zverejní obec),
  4. vyhlásením v obecnom rozhlase (zverejní obec),

1. Konkrétne miesto t. j. miestnosť, v ktorej sa uskutoční zápis, určí riaditeľ základnej školy a zároveň to riadne zverejní na verejne prístupnom mieste na budove základnej školy alebo iným obvyklým spôsobom **najneskôr do 25. marca**, ktorý predchádza začiatku zápisu podľa čl. 4 ods.1 tohto VZN.

**Článok 5**

**Práva a povinnosť zákonného zástupcu dieťaťa**

1. Zákonný zástupca dieťaťa **je povinný** v zmysle § 20 ods. 2 školského zákona prihlásiť dieťa na plnenie povinnej školskej dochádzky v základnej škole v čase zápisu podľa tohto VZN.
2. Zákonný zástupca dieťaťa vykoná zápis dieťaťa (podľa čl. 4) na spádovú školu.
3. Zákonný zástupca dieťaťa je povinný vykonať zápis v dňoch **od 1. apríla do 30. apríla**, ktorý predchádza začiatku školského roka, v ktorom má dieťa začať plniť povinnú školskú dochádzku.
4. Zákonný zástupca v súlade s § 20 ods. 4 písm. a) a b) školského zákona je povinný pri zápise uviesť tieto osobné údaje:
   1. meno a priezvisko, dátum narodenia, rodné číslo, miesto narodenia, národnosť, štátne občianstvo, trvalé bydlisko dieťaťa,
   2. meno a priezvisko, adresu zamestnávateľa, trvalé bydlisko zákonných zástupcov,
   3. podľa potreby preukázateľný doklad o zdravotnom stave dieťaťa.
      1. Základná škola organizuje zápis detí za účasti zákonného zástupcu a dieťaťa.
      2. Zákonný zástupca (v súlade s § 20 ods. 5 a 6 školského zákona a § 8 ods. 3 a 4 zákona č. 596/2003 Z. z.) **má právo** vybrať pre svoje dieťa aj inú základnú školu mimo spádovej školy. Riaditeľ tejto školy udelí súhlas s prijatím s prihliadnutím na kapacitné možnosti školy a to po umiestnení a uspokojení záujmu zákonných zástupcov detí, patriacich podľa trvalého alebo prechodného bydliska k uvedenej spádovej škole, resp. po umiestnení detí v základnej škole na základe rozhodnutia súdu školy (v zmysle s § 49, 50, 62 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, zákonom č. 195/1998 Z. z. o sociálnej pomoci v znení neskorších predpisov).
      3. Ak zákonný zástupca dieťaťa požiada výnimočne o prijatie dieťaťa, ktoré nedovŕšilo šiesty rok veku na plnenie školskej dochádzky, je povinný k žiadosti predložiť súhlasné stanovisko príslušného zariadenia výchovného poradenstva a prevencie a súhlasné vyjadrenie všeobecného lekára pre deti a dorast (§ 19 ods. 8 školského zákona).
      4. Zákonný zástupca môže zapísať dieťa iba na jednu školu.
      5. V prípade, ak zákonný zástupca dieťaťa nemôže zapísať dieťa na plnenie povinnej školskej dochádzky v čase určenom týmto VZN, riaditeľ školy určí náhradný termín zápisu.

**Článok 6**

**Priestupky a sankcie**

1. Obec vsúlade § 6 a § 37 zákona č. 596/2003 Z. z. je oprávnená kontrolovať dodržiavanie uložených povinností zákonných zástupcov dieťaťa.
2. **Priestupku sa dopustí zákonný zástupca dieťaťa**, ktorý ohrozuje jeho výchovu a vzdelávanie alebo zanedbáva starostlivosť o povinnú školskú dochádzku dieťaťa, najmä **ak dieťa neprihlási na povinnú školskú dochádzku** (§ 37 ods. 1 zákona č. 596/2003 Z. z.).
3. V prípade, že si zákonný zástupca dieťaťa nesplní povinnosť tým, že neprihlási dieťa na povinnú školskú dochádzku, **dopustí priestupku**, za ktorý je **obec oprávnená uložiť mu pokutu** **do výšky 331,50 €** podľa § 37 ods. 2 zákona č. 596/2003 Z. z..
4. Pokutu možno uložiť do jedného roka odo dňa, keď správny orgán zistil porušenie povinnosti, najneskôr však do troch rokov odo dňa, keď k porušeniu povinností došlo (§ 37a ods. 7 zákona č. 596/2003 Z. z.).

**Článok 7**

**Dodržiavanie a kontrola nariadenia**

1. Za dodržiavanie tohto VZN zodpovedá riaditeľ základnej školy v zriaďovateľskej pôsobnosti Obce Klubina.
2. Kontrolu nad dodržiavaním tohto VZN sú oprávnení vykonávať poverení zamestnanci obecného úradu, školský úrad a hlavný kontrolór obce.

**Záverečné ustanovenia**

1. Pokiaľ nie je vo všeobecne záväznom nariadení podrobnejšia úprava, k určeniu miesta a času zápisu dieťaťa na plnenie povinnej školskej dochádzky sa vzťahujú osobitné predpisy:
   1. zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
   2. zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
2. Toto všeobecne záväzné nariadenie bolo schválené uznesením Obecného zastupiteľstva Obce Klubina, č. uznesenia ........................ zo dňa **16.12.2015.**
3. Zmeny a doplnenia tohto všeobecne záväzného nariadenia možno vykonať len formou všeobecne záväzného nariadenia.
4. V zmysle § 6 ods. 3 zákona č. 369/1990 Zb. bolo VZN vyvesené dňa **30.11.2015 a zvesené dňa 14.12.2015** pred zasadnutím obecného zastupiteľstva a v zmysle § 6 ods. 8 zákona č. 396/1990 Zb. bolo VZN vyvesené dňa ................ po zasadnutí obecného zastupiteľstva.
5. Toto všeobecne záväzné nariadenie nadobúda účinnosť dňa .............. a právoplatnosť dňom .................. (15-tým dňom od vyvesenia VZN na úradnej tabuli Obce Klubina).

....................................................

Mgr. Božena Poliačková starostka obce